CELEX: 31989R0989
Language: el
Date: 1989-04-17
Title: Κανονισμός (ΕΟΚ) αριθ. 989/89 της Επιτροπής της 17ης Απριλίου 1989 για τα κριτήρια κατάταξης που ισχύουν για τα άνορακ, μπλουζόν και παρόμοια είδη των κωδικών ΣΟ 6101, 6102, 6201 και 6202

Avis juridique important

|

31989R0989

Κανονισμός (ΕΟΚ) αριθ. 989/89 της Επιτροπής της 17ης Απριλίου 1989 για τα κριτήρια κατάταξης που ισχύουν για τα άνορακ, μπλουζόν και παρόμοια είδη των κωδικών ΣΟ 6101, 6102, 6201 και 6202  

Επίσημη Εφημερίδα αριθ. L 106 της 18/04/1989 σ. 0025 - 0025 Φινλανδική ειδική έκδοση: Κεφάλαιο 2 τόμος 7 σ. 0032  Σουηδική ειδική έκδοση: Κεφάλαιο 2 τόμος 7 σ. 0032 

***** ΚΑΝΟΝΙΣΜΟΣ (ΕΟΚ) αριθ. 989/89 ΤΗΣ ΕΠΙΤΡΟΠΗΣ  της 17ης Απριλίου 1989  για τα κριτήρια κατάταξης που ισχύουν για τα άνορακ, μπλουζόν και παρόμοια είδη των κωδικών ΣΟ 6101, 6102, 6201 και 6202  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία (1), όπως τροποποιήθηκε τελευταία από τον κανονισμό (ΕΟΚ) αριθ. 20/89 (2), και ιδίως το άρθρο 9,  Εκτιμώντας:  ότι, προκειμένου να διασφαλιστεί η ομοιόμορφη εφαρμογή της συνδυασμένης ονοματολογίας που αποτελεί παράρτημα του κανονισμού (ΕΟΚ) αριθ. 2658/87 όσον αφορά τη δασμολογική κατάταξη των άνορακ, μπλουζόν και παρόμοιων ειδών, που υπάγονται μεταξύ άλλων, στους κωδικούς ΣΟ 6101, 6102, 6201 και 6202, θα πρέπει να διευκρινιστούν ορισμένα χαρακτηριστικά των εν λόγω ενδυμάτων·  ότι τα είδη αυτά ανήκουν σε μια κατηγορία ενδυμάτων που φοριούνται κατά κανόνα πάνω από τα άλλα ενδύματα και εξασφαλίζουν την προστασία από την κακοκαιρία·  ότι τα ενδύματα χωρίς μανίκια ή με κοντά μανίκια δεν μπορούν να εξασφαλίσουν μια τέτοια προστασία· ότι, συνεπώς, θα πρέπει να διευκρινιστεί ότι τα άνορακ, μπλουζόν και τα παρόμοια είδη που προαναφέρθηκαν πρέπει να φέρουν μακριά μανίκια·  ότι η Επιτροπή Ονοματολογίας δεν εξέδωσε γνώμη στην προθεσμία που όρισε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ως άνορακ, μπλουζόν και παρόμοια είδη των κωδικών ΣΟ 6101, 6102, 6201 και 6202 κατατάσσονται μόνο τα ενδύματα που φέρουν μακριά μανίκια.  Άρθρο 2  Ο παρών κανονισμός αρχίζει να ισχύει την 21η ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 17 Απριλίου 1989.  Για την Επιτροπή  Christiane SCRIVENER  Μέλος της Επιτροπής  (1) ΕΕ αριθ. L 256 της 7. 9. 1987, σ. 1.  (2) ΕΕ αριθ. L 4 της 6. 1. 1989, σ. 19.